Årets Jobpatrulje startede i lørdags og har i løbet de første 3 dage besøgt 146 virksomheder i Aalborg, Frederikshavn, Løkken, Blokhus, Hals, Sæby, Hjørring, Sindal og Sæby. Brandsår ved arbejdet Igen i år oplever patruljen problemer på arbejdspladser med unge ansatte. I den østlige del af Nordjylland mødte de en pige på 14 år med brandsår op ad begge arme, fordi hendes arbejde foregik ved et vaffeljern. Farlige kemikalier Et andet sted, arbejdede en dreng på 15 år, der både arbejdede med elektrisk gulvvasker, pappresse og rengøring med farlige kemikalier. En anden dreng på 15 år, arbejdede helt alene på en tankstation. Forældreansvar I år sætter patruljen fokus på forældreansvar.  Der er erfaring for, at alt for mange forældre ved meget lidt om børnenes arbejde, hvad de laver, hvad de får i løn, om de er forsikrede, om de arbejder med farlige maskiner og kemikalier, om de har tunge løft og træk osv. Det vil LO's jobpatrulje ændre på, derfor sættes der ekstra fokus på dette område i år. I dag vil LO's Jobpatrulje befinde sig i Frederikshavn, Pandrup og Hirtshals.
Stadig problemer med unges arbejde i sommerlandet. Patruljen sætter fokus på Forældreansvar.